তৃতীয়তঃ জেএসএস, ইউপিডিএফ এবং জেএসএস(সংস্কার) দলের আরেকটি চাহিদা হচ্ছে পার্বত্য এলাকা থেকে বাঙ্গালীদের বিতাড়িত করা। ইতোমধ্যেই অনেক বাঙ্গালীই তাদের জমিজমা ও বসতভিটা হতে উৎখাত হয়ে গুচ্ছগ্রামে মানবেতর জীবনযাপন করছে। ভুলে গেলে চলবে না যে, বৈচিত্রেই সৌন্দর্য এবং উন্নয়ন। আমেরিকাকে বলা হয়, ইমিগ্রান্টদের স্বর্গ। ১% নেটিভ রেডইন্ডিয়ানদের বাদ দিলে সেখানকার ৯৯% ভাগই বহিরাগত বা ইমিগ্রান্ট। একই অবস্থা অষ্ট্রেলিয়া এবং কানাডায়। সিঙ্গাপুর ও মালয়েশিয়ার চীনা, মালে ও ইন্ডিয়ানরা একত্রে তাদের দেশকে উন্নতির শিখরে নিয়ে গেছে। অন্যদিকে মোট জনসংখ্যার অর্ধেক বাঙ্গালীদের পার্বত্য চট্টগ্রাম থেকে উচ্ছেদ করে অন্য কোথাও নিয়ে যাওয়া কতটা বাস্তব তা ভেবে দেখার বিষয়। ভুলে গেলে চলবে না যে, পার্বত্য চট্টগ্রামের একটি বড় অংশ চাকমা রাজা ত্রিদিব রায় এবং বোমাং রাজা মংশৈপ্রু চৌধুরীর নেতৃত্বে মুক্তিযুদ্ধের বিরোধিতা করেছিলেন। স্বাধীন এই দেশে রাজাকারদের চেয়ে মুক্তিযুদ্ধের পক্ষের মানুষদের বাস করার দাবী নিঃসন্দেহে জোরালো।